Палац Грасалкавічаў

Палац Грасалкавічаў (па-славацку: Grasalkovičov palác, па-вугорску: Grassalkovich-kastély) — палац XVIII стагодзьдзя ў Браціславе, цяпер — рэзыдэнцыя прэзыдэнта Славаччыны. Палац пабудаваны ў 1760 годзе на замову графа Антона Грасалкавіча, дарадца імпэратрыцы Марыі Тэрэзыі. У XVIII стагодзьдзі палац быў папулярным месцам сустрэчаў вугорскай арыстакратыі. Тут даваў канцэрты капэльмайстар князя Эстэрхазі Ёзэф Гайдн. У 1897—1919 гадах палац быў рэзыдэнцыяй эрцгерцага Фрыдрыха Аўстрыйскага, у савецкі пэрыяд тут працаваў першы сакратар ЦК КПЧ Клемэнт Готвальд. Пасьля падзелу Чэхаславаччыны палац стаў рэзыдэнцыяй прэзыдэнта краіны і часта называецца Прэзыдэнцкім палацам. Вонкавыя спасылкі Палац Грасалкавічаў — сховішча мультымэдыйных матэрыялаў